**Likumprojekta "Grozījumi Autortiesību likumā"**

**sākotnējās ietekmes novērtējuma ziņojums (anotācija)**

|  |
| --- |
| I. Tiesību akta projekta izstrādes nepieciešamība |
| 1. | Pamatojums | Eiropas Parlamenta un Padomes 2011.gada 27.septembra direktīva 2011/77/ES, ar ko groza direktīvu 2006/116/EK par autortiesību un dažu blakustiesību aizsardzības termiņiem (turpmāk – Direktīva). |
| 2. | Pašreizējā situācija un problēmas | Direktīva tika publicēta Eiropas Savienības Oficiālajā Vēstnesī 2011.gada 11.oktobrī. Tās pārņemšanas termiņš ir 2013.gada 1.novembris.Atbilstoši Direktīvas preambulai izpildītāju radošā devuma sabiedriski atzītais nozīmīgums būtu jāatspoguļo ar tādu aizsardzības līmeni, lai atzītu viņu radošo un māksliniecisko ieguldījumu (4.apsvērums). Tāpat pašreizējais 50 gadu aizsardzības termiņš, ko piemēro izpildījumu fiksācijām, bieži vien nenodrošina šo izpildījumu aizsardzību visas izpildītāju dzīves garumā. Turklāt bieži vien izpildītāji nevar izmantot savas tiesības, lai novērstu vai ierobežotu aizskarošu viņu izpildījumu izmantošanu (5.apsvērums). Tāpēc Direktīvas mērķis ir pagarināt izpildītāju un fonogrammu producentu tiesību aizsardzības termiņu, kā arī paredzēt papildu pasākumus, kas sekmētu izpildītāju tiesības gūt atlīdzību par viņu izpildījumu izmantošanu.**Izpildītāju tiesību aizsardzības termiņa pagarināšana**Atbilstoši Autortiesību likuma 55.panta pirmajai daļai izpildītāju tiesības ir spēkā 50 gadus pēc pirmā izpildījuma. Ja šajā laikā izpildījuma fiksācija ir likumīgi publicēta vai publiskota, aizsardzības termiņš ir spēkā 50 gadus pēc publicēšanas vai publiskošanas dienas atkarībā no tā, kura darbība bijusi pirmā.Direktīvas 1.panta 2.punkta (a) apakšpunkts paredz minētā izpildītāju tiesību aizsardzības termiņa pagarināšanu uz 70 gadiem attiecībā uz izpildījumu fiksācijām fonogrammās, kas likumīgi publiskotas vai publicētas.**Fonogrammas producenta tiesību aizsardzības termiņa pagarināšana**Atbilstoši Autortiesību likuma 55.panta otrajai daļai fonogrammas producenta tiesības ir spēkā 50 gadus pēc tam, kad izdarīta fiksācija. Ja šajā laikā fonogramma ir likumīgi publicēta vai publiskota, aizsardzības termiņš ir spēkā 50 gadus pēc publicēšanas vai publiskošanas dienas atkarībā no tā, kura darbība bijusi pirmā.Direktīvas 1.panta 2.punkta (b) apakšpunkts paredz minētā fonogrammas producenta tiesību aizsardzības termiņa pagarināšanu uz 70 gadiem attiecībā uz fonogrammām, kas likumīgi publicētas vai publiskotas.**Izpildītāja tiesības izbeigt līgumu**Direktīvas 1.panta 2.punkta (c) apakšpunkts paredz izpildītāja tiesības izbeigt līgumu, ar kuru tas nodevis fonogrammas producentam tiesības uz savu izpildījumu, ja pēc 50 gadu aizsardzības termiņa izbeigšanās fonogrammas producents:1) nepiedāvā nopirkt fonogrammas kopijas pietiekamā daudzumā vai2) nenodrošina tās pieejamību sabiedrībai pa vadiem vai citādā veidā tādējādi, ka tai var piekļūt individuāli izraudzītā vietā un individuāli izraudzītā laikā.Izpildītājam ir pienākums paziņot fonogrammas producentam par nodomu izbeigt līgumu. Ja fonogrammas producents viena gada laikā pēc minētā paziņojuma saņemšanas neveic abas iepriekš minētās izmantošanas darbības, izpildītāja līgums ar fonogrammas producentu var tikt izbeigts, kā rezultātā izbeidzas fonogrammas producenta tiesības uz konkrēto fonogrammu.Direktīva paredz, ka gadījumos, kad fonogrammā fiksēti vairāku izpildītāju izpildījumi, izpildītāju tiesības izbeigt līgumu ar fonogrammas producentu īstenojamas atbilstoši nacionālajiem normatīvajiem aktiem.**Izpildītāja tiesības saņemt ikgadējo papildu atlīdzību**Slēdzot līgumu, ar kuru izpildītājs nodod savas izņēmuma (ekskluzīvās) tiesības fonogrammas producentam, izpildītāji bieži saņem vienreizēju atlīdzību vai arī pēc sākotnējā avansa saņemšanas sāk saņemt regulārus maksājumus no fonogrammas producenta tikai tad, kad minētais producents ir atguvis izdevumus par attiecīgās fonogrammas publicēšanu vai publiskošanu un veicis citus līgumā paredzētos atskaitījumus. Lai nodrošinātu, ka šādi izpildītāji gūtu labumu no viņu tiesību aizsardzības termiņa pagarināšanas, Direktīvas 1.panta 2.punkta (c) apakšpunktā ir paredzēti divi papildu pasākumi, kas īstenojami pēc 50 gadu aizsardzības termiņa izbeigšanās.Pirmkārt, fonogrammas producentam ir noteikts pienākums atlikt 20% no ienākumiem, ko tas saņēmis par fonogrammas izmantošanu iepriekšējā gadā. Šī summa izlietojama ikgadējas papildu atlīdzības samaksai izpildītājam, kurš, slēdzot līgumu ar fonogrammas producentu, saņēmis vienreizēju atlīdzību. Direktīva paredz Eiropas Savienības (ES) dalībvalstu pienākumu uzticēt iepriekš minētās atlīdzības izmaksas administrēšanu mantisko tiesību kolektīvā pārvaldījuma organizācijai.Otrkārt, gadījumos, kad izpildītājam ir tiesības saņemt regulārus maksājumus, fonogrammas producents nedrīkst no minētajiem maksājumiem atskaitīt ne avansa maksājumus, ne jebkādus citus līgumā ar izpildītāju noteiktus atskaitījumus.**Muzikālo darbu ar tekstu aizsardzības termiņi**ES dalībvalstīs pastāv neviendabīgs regulējums attiecībā uz muzikālo darbu ar tekstu autoru tiesību aizsardzības termiņiem. ES dalībvalstīs, kurās šādu darbu autori tiek atzīti par līdzautoriem, uz tiem tiek attiecināts nacionālais normatīvais regulējums, kas atbilst Eiropas Parlamenta un Padomes Direktīvas 2006/116/EK par autortiesību un dažu blakustiesību aizsardzības termiņiem (turpmāk – Termiņu direktīva) 1.panta 2.punktā noteiktajam, ka, ja darbam ir vairāki līdzautori, panta 1.punktā minēto autora tiesību aizsardzības termiņu (70 gadi pēc autora nāves) aprēķina no pēdējā dzīvā autora nāves. Turpretim ES dalībvalstīs, kurās minēto darbu autori netiek atzīti par līdzautoriem (piemēram, Lielbritānijā, Vācijā), autortiesību aizsardzības termiņu aprēķina katram autoram, kura individuālais ieguldījums muzikālā darba ar tekstu radīšanā ir norobežojams kā neatkarīgs darbs, atsevišķi. Iepriekš minētais harmonizācijas trūkums vienotā tirgus interesēs ir jānovērš.Direktīvas 1.panta 1.punkts paredz harmonizēt muzikālo darbu ar tekstu (Direktīvā izmantots termins „muzikālā kompozīcija ar vārdiem”, kas atbilst Bernes konvencijas par literatūras un mākslas darbu aizsardzību 2.panta pirmajā daļā izmantotajam analoģiskajam terminam) aizsardzības termiņus, nosakot, ka attiecīgais termiņš beidzas 70 gadus pēc tam, kad mirusi pēdējā no turpmāk minētajām personām – teksta autors vai mūzikas autors, ja šo abu personu ieguldījumi tika īpaši radīti attiecīgajam muzikālajam darbam ar tekstu.Direktīva neuzliek ES dalībvalstīm pienākumu harmonizēt līdzautorības regulējumu, bet gan, līdzīgi kā audiovizuālo darbu gadījumā (sk. Termiņu direktīvas 2.pantu un Autortiesību likuma 37.panta pirmo daļu), paredz speciālu regulējumu attiecībā uz konkrētu darbu veidu – muzikālajiem darbiem ar tekstu.Saskaņā ar Autortiesību likuma 37.panta trešo daļu autortiesības uz darbu, ko radījuši līdzautori, ir spēkā visu līdzautoru dzīves laiku un 70 gadus pēc pēdējā, pārējos līdzautorus pārdzīvojušā līdzautora nāves. Atbilstoši Autortiesību likuma 9.pantam par līdzautoriem atzīstami gan autori, kuru individuālais ieguldījums darba radīšanā nav norobežojams kā neatkarīgs darbs (9.panta pirmā daļa), gan autori, kuru individuālais ieguldījums darba radīšanā ir norobežojams kā neatkarīgs darbs (9.panta otrā daļa). Juridiskajā literatūrā ir norādīts, ka „līdzautoru radīts darbs ir darbs, kura autori darbojušies vairāk vai mazāk saskaņoti un vērsuši savu gribu vienā virzienā, viena konkrēta mērķa sasniegšanai” (Grudulis M. Ievads autortiesībās. Rīga: Latvijas Vēstnesis, 2006, 69. lpp.). Minēto atziņu, attiecinot to uz visu Autortiesību likuma 9.panta regulējumu, ir atbalstījis Latvijas Republikas Augstākās tiesas Senāts 2012.gada 8.februāra spriedumā lietā Nr. SKC-2/2012 (sk. sprieduma 12.2 rindkopu). Līdz ar to gadījumā, kad muzikālā darba ar tekstu mūzikas autora un teksta autora ieguldījums tika īpaši radīts šim darbam, abi autori atzīstami par līdzautoriem Autortiesību likuma 9.panta izpratnē. Tā kā Autortiesību likuma 37.panta trešajā daļā noteiktā autortiesību aizsardzības termiņa aprēķināšanas kārtība ir attiecināma gan uz likuma 9.panta pirmajā, gan otrajā daļā norādītajiem līdzautorības gadījumiem un tādējādi tā nav atkarīga no iespējas izmantot atsevišķus autoru ieguldījumus darbā neatkarīgi vienu no otra (kā neatkarīgus darbus), muzikālu darbu ar tekstu autortiesību aizsardzības termiņš jau šobrīd atbilst Direktīvas 1.panta 1.punktā noteiktajam termiņam un grozījumi minētā Direktīvas regulējuma ieviešanai Autortiesību likumā nav nepieciešami.**Direktīvas piemērošana laikā un pārejas nosacījumi**Direktīvas 1.panta 3.punkts paredz papildināt Termiņu direktīvas 10.pantu ar 5. un 6.punktu, kas ietver tiesību aizsardzības termiņu pagarināšanas priekšnosacījumus un ar to saistīto regulējumu. Saskaņā ar jauno Termiņu direktīvas 10.panta 5.punktu Direktīvas normas par aizsardzības termiņu pagarinājumu ir attiecināmas uz tām izpildījumu fiksācijām un fonogrammām, kuru aizsardzības termiņš 2013.gada 1.novembrī vēl nebija beidzies. Tāpat minētās normas tiek attiecinātas uz tām izpildījumu fiksācijām un fonogrammām, kas radītas pēc 2013.gada 1.novembra.Atbilstoši jaunajam Termiņu direktīvas 10.panta 6.punktam muzikālo darbu ar tekstu tiesību aizsardzības termiņu harmonizācija ir attiecināma uz tādiem muzikālajiem darbiem ar tekstu, kuros iekļautā mūzika vai teksts 2013.gada 1.novembrī ir aizsargāts vismaz vienā ES dalībvalstī, kā arī uz muzikālajiem darbiem ar tekstu, kas radīti pēc minētā datuma. Tāpat Direktīva paredz, ka muzikālo darbu ar tekstu tiesību aizsardzības termiņu harmonizācija neskar līdz 2013.gada 1.novembrim jau veikto minēto darbu izmantošanu un ka ES dalībvalstīm jāparedz atbilstoši noteikumi, it īpaši, lai aizsargātu trešo personu tiesības. Direktīvas 1.panta 4.punkts paredz papildināt Termiņu direktīvu ar 10a pantu. Saskaņā ar minētā panta 1.punktu pirms 2013.gada 1.novembra noslēgtie līgumi starp izpildītājiem un fonogrammu producentiem, ar kuriem izpildītāji ir nodevuši fonogrammu producentiem tiesības uz savu izpildījumu fiksācijām, ir spēkā arī tajā laikā, par kādu ir pagarināti izpildītāju un fonogrammu producentu tiesību aizsardzības termiņi, ciktāl minētajos līgumos nav skaidri noteikts pretējais. |
| 3. | Saistītie politikas ietekmes novērtējumi un pētījumi | Projekts šo jomu neskar |
| 4. | Tiesiskā regulējuma mērķis un būtība | Autortiesību likumā tiek veikti šādi grozījumi:**48.panta 9., 10. un 11.daļā** paredzētas izpildītāja tiesības izbeigt līgumu ar fonogrammas producentu, kā arī šādas izbeigšanas priekšnosacījumi un kārtība.**48.panta 12., 13. un 14.daļā** noteiktas izpildītāja tiesības saņemt ikgadēju papildu atlīdzību gadījumos, kad, līgumtiesiskā ceļā nododot fonogrammas producentam tiesības uz savu izpildījumu, izpildītājs saņēmis vienreizēju atlīdzību.**48.panta 15.daļā** paredzēts, ka gadījumos, kad starp izpildītāju un fonogrammas producentu noslēgtais līgums paredz regulāri izmaksājamu atlīdzību, fonogrammas producentam ir aizliegts veikt no izpildītājam paredzētajiem maksājumiem jebkādus atskaitījumus.**55.panta pirmajā daļā** noteikts izpildītāju tiesību aizsardzības termiņa pagarinājums, bet **55.panta** **otrajā prim daļā** – fonogrammas producenta aizsardzības termiņa pagarinājums.**55.panta otrajā daļā** ietverti grozījumi, kas saistīti ar fonogrammu producentu tiesību aizsardzības termiņu turpmāku noteikšanu 55.panta otrajā prim daļā.**55.panta trešajā prim daļā** ietverti grozījumi, kas ņem vērā minētā panta papildināšanu ar jaunu (otro prim) daļu.**Pārejas noteikumu otrais punkts** papildināts ar regulējumu, kas izriet no Direktīvas 1.panta 3.punkta. Atbilstoši minētajam regulējumam Direktīvā paredzētais izpildītāju un fonogrammu producentu tiesību aizsardzības termiņu pagarinājums un Direktīvā ietvertās normas par izpildītāju tiesībām izbeigt līgumus ar fonogrammu producentiem, tiesības saņemt ikgadējo papildu atlīdzību un normas, kas aizliedz veikt no izpildītājam paredzētajiem maksājumiem jebkādus atskaitījumus, ir attiecināmas uz tām izpildījumu fiksācijām un fonogrammām, kuru aizsardzības termiņš 2013.gada 1.novembrī atbilstoši Autortiesību likumam tā redakcijā, kas bija spēkā pirms likumprojektā paredzēto grozījumu spēkā stāšanās, vēl nebija beidzies. Tāpat minētās normas tiek attiecinātas uz tām izpildījumu fiksācijām un fonogrammām, kas radītas pēc 2013.gada 1.novembra.**Pārejas noteikumu 12.punktā** paredzēts, ka pirms 2013.gada 1.novembra noslēgtie līgumi starp izpildītājiem un fonogrammu producentiem, ar kuriem izpildītāji ir nodevuši fonogrammu producentiem tiesības uz savu izpildījumu fiksācijām, ir spēkā arī tajā laikā, par kādu ir pagarināti izpildītāju un fonogrammu producentu tiesību aizsardzības termiņi, ciktāl minētajos līgumos nav skaidri noteikts pretējais. |
| 5. | Projekta izstrādē iesaistītās institūcijas | Kultūras ministrija, ar kultūras ministra 2011.gada 31.marta rīkojumu Nr.6-1-92 izveidotā darba grupa Autortiesību likuma izvērtēšanai un nepieciešamo grozījumu izstrādei. |
| 6. | Iemesli, kādēļ netika nodrošināta sabiedrības līdzdalība | Projekts šo jomu neskar |
| 7. |  Cita informācija | Nav |

|  |
| --- |
| II. Tiesību akta projekta ietekme uz sabiedrību |
| 1. | Sabiedrības mērķgrupa | Sabiedrības mērķgrupas, kuru intereses ietekmē šis projekts, ir:1) izpildītāji (nav zināms precīzs skaits, jo netiek veikta attiecīga statistiskā uzskaite);2) fonogrammu producenti (nav zināms precīzs skaits, jo netiek veikta attiecīga statistiskā uzskaite). |
| 2. | Citas sabiedrības grupas (bez mērķgrupas), kuras tiesiskais regulējums arī ietekmē vai varētu ietekmēt | Projekts šo jomu neskar |
| 3. | Tiesiskā regulējuma finansiālā ietekme | Projekta piemērošana radīs papildu ienākumus izpildītājiem un fonogrammu producentiem saistībā ar viņu tiesību aizsardzības termiņa pagarināšanu par 20 gadiem.Finansiālās ietekmes aprēķinus nav iespējams veikt, jo nav pieejami statistikas dati par izpildītāju un fonogrammu producentu skaitu, noslēgtajiem līgumiem, kā arī fonogrammu skaitu, uz ko attieksies minētais termiņa pagarinājums, kā arī citi Direktīvā paredzētie pasākumi izpildītāju labklājības sekmēšanai. |
| 4. | Tiesiskā regulējuma nefinansiālā ietekme | Projekts šo jomu neskar |
| 5. | Administratīvās procedūras raksturojums | Projekts šo jomu neskar |
| 6. | Administratīvo izmaksu monetārs novērtējums | Projekts šo jomu neskar |
| 7. | Cita informācija | Nav |

|  |
| --- |
| III. Tiesību akta projekta ietekme uz valsts budžetu un pašvaldību budžetiem |
| Projekts šo jomu neskar |

|  |
| --- |
| IV. Tiesību akta projekta ietekme uz spēkā esošo tiesību normu sistēmu |
| Projekts šo jomu neskar |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| 1. | Saistības pret Eiropas Savienību | Eiropas Parlamenta un Padomes 2011.gada 27.septembra direktīva 2011/77/ES, ar ko groza direktīvu 2006/116/EK par autortiesību un dažu blakustiesību aizsardzības termiņiem.Direktīvas pārņemšanas termiņš ir 2013.gada 1.novembris. |
| 2. | Citas starptautiskās saistības | Nav |
| 3. | Cita informācija | Nav |

|  |
| --- |
| **1.tabula****Tiesību akta projekta atbilstība ES tiesību aktiem** |
| A | B | C | D |
| Attiecīgā ES tiesību akta panta numurs (uzskaitot katru tiesību akta vienību – pantu, daļu, punktu, apakšpunktu) | Projekta vienība, kas pārņem vai ievieš katru šīs tabulas A ailē minēto ES tiesību akta vienību, vai tiesību akts, kur attiecīgā ES tiesību akta vienība pārņemta vai ieviesta | Informācija par to, vai šīs tabulas A ailē minētās ES tiesību akta vienības tiek pārņemtas vai ieviestas pilnībā vai daļēji.Ja attiecīgā ES tiesību akta vienība tiek pārņemta vai ieviesta daļēji, sniedz attiecīgu skaidrojumu, kā arī precīzi norāda, kad un kādā veidā ES tiesību akta vienība tiks pārņemta vai ieviesta pilnībā.Norāda institūciju, kas ir atbildīga par šo saistību izpildi pilnībā | Informācija par to, vai šīs tabulas B ailē minētās projekta vienības paredz stingrākas prasības nekā šīs tabulas A ailē minētās ES tiesību akta vienības.Ja projekts satur stingrākas prasības nekā attiecīgais ES tiesību akts, norāda pamatojumu un samērīgumu.Norāda iespējamās alternatīvas (t.sk. alternatīvas, kas neparedz tiesiskā regulējuma izstrādi) – kādos gadījumos būtu iespējams izvairīties no stingrāku prasību noteikšanas, nekā paredzēts attiecīgajos ES tiesību aktos |
| 1.panta 1.punkts | Autortiesību likums | Atbilst | Neparedz stingrākas prasības |
| 1.panta 2.punkta (a) apakšpunkts | 55.panta 1.daļa | Atbilst | Neparedz stingrākas prasības |
| 1.panta 2.punkta (b) apakšpunkts | 55.panta 2.daļa un 2.1 daļa | Atbilst | Neparedz stingrākas prasības |
| 1.panta 2.punkta (c) apakšpunkts | 48.panta 9., 10., 11., 12., 13., 14. un 15.daļa | Atbilst | Neparedz stingrākas prasības |
| 1.panta 3.punkts | Pārejas noteikumu 2.punkts | Atbilst | Neparedz stingrākas prasības |
| 1.panta 4.punkts | Pārejas noteikumu 12.punkts | Atbilst | Neparedz stingrākas prasības |
| Cita informācija | Nav |

|  |
| --- |
| **2.tabula****Ar tiesību akta projektu izpildītās vai uzņemtās saistības, kas izriet no starptautiskajiem tiesību aktiem vai starptautiskas institūcijas vai organizācijas dokumentiem.****Pasākumi šo saistību izpildei** |
| Projekts šo jomu neskar |

|  |
| --- |
| VI. Sabiedrības līdzdalība un šīs līdzdalības rezultāti |
| 1. | Sabiedrības informēšana par projekta izstrādes uzsākšanu | Likumprojekta izstrādē vērtēti ar kultūras ministra 2011.gada 31.marta rīkojumu Nr.6-1-92 izveidotās darba grupas Autortiesību likuma izvērtēšanai un nepieciešamo grozījumu izstrādei (turpmāk – darba grupa) dalībnieku viedokļi. Likumprojekts un tā anotācija darba grupai nosūtīts elektroniski 2013.gada 28.augustā un skatīts darba grupas 2013.gada 3.septembra sanāksmē. |
| 2. | Sabiedrības līdzdalība projekta izstrādē  | Darba grupā piedalās:1. Kultūras ministrijas pārstāvji;
2. Ekonomikas ministrijas pārstāvis;
3. Ģenerālprokuratūras pārstāvis;
4. biedrības „Autortiesību un komunicēšanās konsultāciju aģentūra / Latvijas Autoru apvienība” (AKKA/LAA) pārstāvis;
5. biedrības „Latvijas Izpildītāju un producentu apvienība” pārstāvis;
6. Latvijas Komponistu savienības pārstāvis;
7. Nacionālās elektronisko plašsaziņas līdzekļu padomes pārstāvis;
8. Latvijas Tirdzniecības un rūpniecības kameras pārstāvis;
9. Latvijas Tirgotāju asociācijas pārstāvis;
10. Latvijas Elektrotehnikas un elektronikas rūpniecības asociācijas pārstāvis;
11. Latvijas Informācijas un komunikācijas tehnoloģijas asociācijas pārstāvis;
12. Latvijas Viesnīcu un restorānu asociācijas pārstāvis;
13. Latvijas Profesionālo aktieru apvienības pārstāvis;
14. Latvijas Mākslinieku savienības pārstāvis;
15. Latvijas Rakstnieku savienības pārstāvis;
16. Tieslietu ministrijas pārstāvis;
17. Latvijas Pārtikas tirgotāju asociācijas pārstāvis;
18. Latvijas Kinoproducentu asociācijas pārstāvis;
19. Latvijas Raidorganizāciju asociācijas pārstāvis;
20. Latvijas Darba devēju konfederācijas pārstāvis;
21. Mag. iur., Freiburgas Universitātes Juridiskās fakultātes doktorante Magda Papēde;
22. Augstākās tiesas Civillietu tiesu palātas tiesnese Dr.iur. Zane Pētersone;
23. Latvijas Radošo savienību padomes pārstāve;
24. Latvijas Datortehnoloģiju asociācijas pārstāvis;
25. Latvijas Nacionālās bibliotēkas pārstāvis.
 |
| 3. | Sabiedrības līdzdalības rezultāti  | Likumprojekts izvērtēts Autortiesību likuma darba grupas 2013.gada 3.septembra sanāksmē. Par likumprojektu saņemta AKKA/LAA 2013.gada 16.septembra vēstule Nr.2/5-180, kurā AKKA/LAA sniedz viedokli, ka Direktīvas prasības attiecībā uz muzikālo darbu aizsardzības termiņu nav jāpārņem Autortiesību likumā, jo minētais likums jau atbilst Direktīvas regulējumam. AKKA/LAA viedoklis ņemts vērā.Citu darba grupas dalībnieku iebildumi vai priekšlikumi par likumprojektu nav saņemti. |
| 4. | Saeimas un ekspertu līdzdalība | Projekts šo jomu neskar |
| 5. | Cita informācija | Nav |

|  |
| --- |
| VII. Tiesību akta projekta izpildes nodrošināšana un tās ietekme uz institūcijām |
| Projekts šo jomu neskar |

Kultūras ministra p.i.

tieslietu ministrs J.Bordāns

Vīza: Valsts sekretārs G.Puķītis

2013.10.03. 14:24

2445

R.Gulbis

67330211, Rihards.Gulbis@km.gov.lv

I.Tomsone

67330240, Ilona.Tomsone@km.gov.lv